AksaraLLM/aksara-bahasa-daerah-v1 huggingface dataset:
{

The Place Beyond the Pines iku filem sandiwara kriminal saka Amérikah Sarékat kang digawé taun 2012. Filem iki disutradarani Derek Cianfrance, dhedhasar skénario kang diangit déning Cianfrance, Ben Coccio, lan Darius Marder. Sapérang juru paraga kang main ing filem iki antarané Ryan Gosling, Bradley Cooper, Eva Mendes, Dane DeHaan, Ben Mendelsohn, Rose Byrne, Mahershala Ali, Bruce Greenwood, Harris Yulin, lan Ray Liotta.

Latar wuri 
The Place Beyond the Pines nyritakké Luke (Ryan Gosling), sawijiné paraga akrobat minangka pembalap kang ninggal bojoné, Romina (Eva Mendes) lan anaké, Jason, jalaran mèlu pagelaran. Nanging sawisé mulih setaun sabanjuré, Luke kaget amarga bojoné wis pacangan karo priya liya. Dhèwèké rumangsa ésih duwé tanggung jawab tumrap anak lan bojoné kang ditinggalaké. Luke nemoni Robin (Mendelsohn), gawé rèngrèngan arep ngrampok bank. Apesé, dhèwèké malah terus urusan karo pulisi jenengé Avery (Bradley Cooper), lan prakara kuwi dadi tambah ruwet. Avery kang bingung lan rumangsa salah, awit limalas taun sabanjuré nalika anaké Luke lan Romina, ya iku yakni Jason (Dane DeHaan) wis ngancik diwasa.
Filme paling anyar pakaryané Derek Cianfrance iki critané dipérang dadi telung babak kang ana sambung-raketé siji lan sijiné. Reroncèné carita dibabar jalaran sabab-musabab ing saben perangané. Babak kapisan kang diparagani déning Ryan Gosling bisa jejuluk dhasar lan wot kanggo filem sabanjuré. Babak kapindho ngangkat carita bab kabingungan lan rasa salah Avery tumrap Luke lan uga perkarané ing donyané kepolisian. Babak katelu, saindhengé carita isiné panggolèkané jati diri sarta samubarang patemon antarané anaké Luke karo Avery. Kajaba saka telung carita kang sesambungan, filem iki nduwéni tema kang padha, ya kuwi bab sesambungan antarané bapak lan anaké.

Ing babak kapisan kang dimainké déning Ryan Gosling dadi daya tarik dhèwèké, dhèwèké duwé pangaribawa marang dalan carita ing carita sabanjuré.

Box office 
The Place Beyond the Pines dibabar ana ing pangaji Toronto International Film Festival tanggal 7 September 2012. Filem iki dibabar kanthi winates kanggo para pamirsa ing Amérikah Sarékat, tanggal 29 Maret 2013 lan uga dibabar sadonya ing tanggal 12 April 2013. Filem iki kasil ngumpulké bathi cacahé $279.457 saka patang papan pamuteran, kanthi rata-rata $69.864 saben gedhong biyoskup. Pungkasané kasil $21.403.519 ing Amérikah Lor, lan $14.082.089 ing saliyané Amérikah Lor. Pungkasane, gunggung bathiné sadonya kang ditampa  $35,485,608, kang $15 yuta luwih akèh saka béya gawé film iki.

Pemain 
 Ryan Gosling 
 Bradley Cooper 
 Eva Mendes 
 Ray Liotta 
 Ben Mendelsohn 
 Rose Byrne 
 Mahershala Ali 
 Bruce Greenwood 
 Dane DeHaan 
 Emory Cohen 
 Harris Yulin 
 Robert Clohessy 
 Olga Merediz

Rujukan

Cathetan 
 LaSalle, Mick. "'Place Beyond the Pines' addresses moral conflicts". Houston Chronicle. April 4, 2013.

Pranala njaba 
 
 
 

Filem 2012
Film Amérikah Sarékat
Artikel Wiki Mrebawani II kalamangsa 1
yaiku salah sawijiné hotèl resor bintang lima sing dumunung ing Désa Losari Kacamatan Grabag, Kabupatèn Magelang, Jawa Tengah, Indonesia. Hotél duwékné wakil gubernur DKI Jakarta kapilih, Sandiaga Uno, iki sadurungé taun 2011 ésih nganggo jeneng Spa Retreat and Coffee Plantation, dibangun ing sajeroné lemah sing ambané 22 hèktar, lan 11 hèktar ing awujud pakebonan kopi. Présidhèn kaping enem, Republik Indonesia, Susilo Bambang Yudhoyono, naté nganakaké patemon ing hotèl ini lan ngasilké kabijakan aksi pangembangan bioenergi.

Latar wuri 
Hotèl  dumunung ing Désa Losari Kacamatan Grabag, Kabupatèn Magelang, Jawa Tengah. Panggoné ora patia angèl tinemu, amarga ya mung kira-kira 1 kilomèter saka dalan gedhé Yogyakarta-Semarang. Saumpama numpak nganggo kendharaan pribadi, mung merlokaké wektu 1,5 jam saka Semarang lan Yogyakarta. Hotel resor bintang lima iki dibangun ing sajeroné lahan sing ambané 22 hèktar, lan 11 hèktar ing antarané kagunaaké kanggo pakebon kopi. Sadurungé dituku déning Sandiaga Uno ing taun 2011, hotèl sing tatarané internasional iki, jenengé Spa Retreat and Coffee Plantation, duwèké pengusaha saka Italia, Gabriella Teggia. Ora namung nyawisaké jasa panginepan,  uga ngompliti pirang-pirang sarana kaya déné taman, relaksasi, tradisi, rékreasi, lan wahana pansinaon bab kabudayan Jawa. Sapérangan gedhé saka ing hotèl kuwi dibangun taun 1928, nalika Pamaréntahan Hindia Belanda.

Konsep 
Wiwit ganti jeneng, manajemen  nyuguhaké konsèp sing dipérang ing enem babagan: Nutritional excellence, ya kuwi ngecakaké suguhan sehat tanpa ngurangi variasi menu. Educational and information, para tamu bisa nyembadani rasa péngin ngerti, sinau bab sujarah yasan lan koleksi barang-barang sing disimpen ing MesaStila. Ing kéné MesaStila nyawisi paket kegiyatan kaya ta Coffee Pantation Tour lan Tabib Jamu. Physical wellbeing, yaiku nyawisaké srana kanggo aktivitas ing antarané gym. Siji dijumbuhké karo standar modern, lan kaping loro digawé nyawiji ing alam kanthi piranti saka watu lan kayu. Ana uga kegiyatan kaya déné power walk, aqua fit, Yoga nganti latihan beladiri pencak silat. Culture and adventure sing antarané bisa ditindakaké lumantar kegiyatan mbatik, numpak pit gunung ing padesan, menyang sapérang papan wisata kaya ta Candi Umbul, munggah Gunung Andong lan Gunung Telomoyo. Stress Management ya kuwi medhitasi kanggo ngurangi aboté batin. Emotional and spiritual Awareness kanthi cara relaksasi pikiran, ngrenani kaéndahan alam, katentreman, lan kagiyatan yoga.

Stasiyun kereta 
Salah siji sing gawé Hotèl   ora padha marang hotèl ngendi waé ing donya ya kuwi wewangunan lobiné. Nalika miwiti ngrintis hotèl iki, Gabriella Teggia sengaja mboyong yasan bekas Stasiun Mayong, Jepara, Jawa Tengah menyang resor tanpa ngowah-owah bentuk asliné, kalebu loket lan tulisan "Mayong-Losari 905 M"..

Deleng uga 
 Sandiaga Uno
 Jawa Tengah
 Kabupatèn Magelang

Rujukan 

Jawa Tengah
Kabupatèn Magelang
Artikel Wiki Mrebawani II kalamangsa 1
Annie ya iku filem sandiwara komedhi musikal kang digawé déning Village Roadshow Pictures lan Overbrook Entertainment kang dibabar taun 2014. Filem iki disutradarani Will Gluck, dhedhasar skénario anggitané Will Gluck lan Aline Brosh McKenna. Para juru paraga kang main ing filem iki antarané Jamie Foxx, Quvenzhane Wallis, Rose Byrne, Bobby Cannavale, Adewale Akinnuoye-Agbaje, David Zayas, Cameron Diaz, Dorian Missick, lan Tracie Thoms. Annie iku filem gawéan ambalan saka filem musikal sadurungé kanthi sesirang kang padha, dibabar ing taun 1982 déning Columbia Pictures.

Latar wuri 
Annie iku filem drama komedhi musikal kang nyritakaké babagan bocah wadon cilik kang suméh, jenengé Annie (Quvenzhane Wallis). Sanadyan dhèwèké iku yatim piyatu kawit bayi mula sawisé wong tuwané sakloron séda, Annie tetep bisa nglakoni urip tentrem ing panti asuhan. Malahan, sanadyan ibu kang ngemunah panti asuhan, Miss Hannigan (Cameron Diaz) misuwur minangka wong kang galak, dhèwèké tetep ngatonaké kapribadhénè kang suméh saben dinané. Annie dhéwé tansah pracaya yèn wong tuwané sakloron isih urip lan bakal netepi janji bakal nggawa mulih ing omahé. Nanging, saben dina dhèwèké ora naté weruh wong tuwané nemoni dhèwèké. Amarga sajatiné ya pancèn wis séda nalika ana tragédhi kobongan. Sanadyan ngono, Annie tetep bisa nglakoni uripé bebaréngan karo kanca-kancané ing panti asuhan, sinambi nyanyi lagu-lagu kang bisa nglipur kanggo kanca-kancané. Sawijining dina, tanpa sengaja dhèwèké ketemu karo salah sijiné pulitikus, Will Stacks (Jamie Foxx) kang lagi nyalonaké dadi walikota ing Kutha New York. Dumadakan tuwuh ing pikirané saka penasihat kampanyené, Grace (Rose Byrne) lan pacangane kang licik lan urik, Guy (Bobby Cannavale) kanggo ngajak Annie ing saben kampanyé kang ditindakkè déning Will. Wil lan sakancané nggunakaké Annie minangka piranti kampanyé kanggo narik sengkuyungan saka bebrayan. Will sabanjuré ngajak Annie supaya gelem manggon ing omahé. Wiwitané dhèwèké pracaya bakal nylametaké Annie. Nanging, suwé-suwé kapribadhèné Annie kang apik agawé kaanan sansaya kuwalik. Sesambungan ing antarané sakloroné sansaya raket. Jebulé Miss Hannigan ora ngejarké kaanan dadi kaya mangkono. Jalaran ana wong liya kang duwé gegayuhan péngin ngepèk Annie dadi anaké, amrih bisa nampa dhuwit.

Uga delengen 
 Film Amérikah Sarékat

Rujukan 

Film Amérikah Sarékat
Film Amérikah Sarékat taun 2014
Artikel Wiki Mrebawani II kalamangsa 1
Visitors iku filem dokumenter saka Amérikah Sarékat kang digawé taun 2013. Filem iki disutradarani Godfrey Reggio, dhedhasar skénario anggitané Godfrey Reggio. Juru gawé film iki antarané, Mara Campione, Phoebe Greenberg, Jon Kane, Penny Mancuso, Godfrey Reggio, lan Lawrence Taub. Visitor ngangkat carita bab sesambungan antarané manungsa lan tèknologi. Filem iki dibabar kaping pisan ana ing adicara suguhan mirunggan ing pangaji Toronto International Film Festival, taun 2013. Panata musik kanggo filem iki ya iku Philip Glass kang sadurungé uga naté makarya bebarengan karo sutradara Godfrey Reggio ing film Qatsi trilogy. Musik iki dimainké déning Bruckner Orchestra Linz kanthi kabawah Dennis Russell Davies, dibabar minangka album soundtrack déning Orange Mountain Music tanggal 3 September 2013.

Pranala njaba 
 Official website

Rujukan 

Film dokumenter
Film Amérikah Sarékat
Artikel Wiki Mrebawani II kalamangsa 1
Catherine Ann Keener () ya iku  paraga filem saka Amérikah Sarékat. Dhèwèké wis kaping pindho nampa nominasi ing pangaji Academy Award lumantar kategori Paraga Pandhukung Apik Dhéwé, nalika maragakaké minangka Maxine Lund ing filem Being John Malkovich (1999) lan Harper Lee ing filem Capote (2005). Keener uga naté dadi juru paraga ing filem Into the Wild (2007) lan Synecdoche, New York (2008).

Latar wuri
Catherine Ann Keener lair ing Miami, Florida, Amérikah Sarékat, tanggal 23 Maret 1959. Dhèwèké saka kulawarga nggilut Katulik Roma lan uga ngangsu kawruh ing pawiyatan Katulik. Keener nerusaké sekolah ing Monsignor Edward Pace High School. Keener dadi juru paraga pambiyantu minangka Letnan Cricket Sideris ing sandiwara seri tlevisi sesirah Ohara, carita detektif Asia-Amérikah. Serial iki disiarké antarané sasi Januari 1987 nganti sasi Mèi 1988. Kaping pisan terjun ing jagaté filem ya iku nalika didhapuk dadi juru paraga ing filem About Last Night (1986). Keener ketemu calon bojoné, paraga Dermot Mulroney ing taun 1987 nalika gawé filem Survival Quest (1989).

Pranala njaba

Rujukan 

Ingkang maragani Amérikah Sarékat
Artikel Wiki Mrebawani II kalamangsa 1
Basic Instinct yaiku filem thriller detektif sing dibumboni kanthi unsur misteri, klasik, lan érotisme. Filem garapané sutradara Paul Verhoeven iki diparagakaké déning Sharon Stone, Michael Douglas, George Dzundza, lan Jeanne. Awit dibabar ing taun 1992, filem iki dadi salah sawijné filem sing paling kontroversial nganti taun 1993. Kepara ing wiwitan taun 2000 ésih rame dadi pawicaran jalaran nalika kuwi Sharon Stone bener-bener lagi misuwur, ditambah sakperangan potongan adhégan sing kagolong panas.

Ingkang maragani 
 Sharon Stone
 Michael Douglas
 George Dzundza
 Jeanne

Latar wuri 
Basic Instinct dadi kontroversial antarané taun 1992 nganti taun 1993, kapara nganti wiwitan dasawarsa 2000-an ésih ramé dadi parembugan. Iku ora liya saka anané paraga wanita, Sharon Stone, salah sawijiné paraga sing wektu kuwi lagi misuwur, kanthi bayaran sing dhuwur banget. Mula lumrah yèn wong-wong utawa juru warta tansah meruhi samubarang sing lagi dilakokké déning Stone. Film Basic Instinct bener-bener gawè sènsasi wektu kuwi. Meh kabèh stasiyun télévisi lan kalawarta panglipur sadonya nedhakaké pawartané, ngrembug, maido, nanging ya ana sing ngacungi jempol.

Salah sijiné sing paling diéling-éling para pamirsa filem iki yaiku adhéngan nalika Sharon Stone ana ing ruwang interogasi ngadhepi para pulisi. Ing pérangan iki, dhèwèké lungguh tanpa nganggo cawet. Ndeleng kaya ngono kuwi, para pulisi ujug-ujug plonga-plongo antara pracaya utawa ora, sinambi ngeleg idu. Adhégan iki pungkasané asring didadèkké parodi, ing filem biyoskup, utawa humor panggung, karikatur, adicara télévisi, lan liya-liyané. Adhégan liyané kang ngundang kontroversi yaiku kadadéan nalika Sharon Stone matèni kurbané nganggo piranti mecah es. Sawisé nglakoni cumbana, wong lanangeédisiksa sakmatiné kanthi kejem. Sajatiné, adhéégan-adhégan mau ndadèkké filem kuwi saya diéling-éling.

Kaya déné filem-filem kontroversi liyané, Basic Instinct uga ngetokké versi liya yaiku rated, sing isiné adhégan panas lan rudapeksa sing gawé gègèr. Sing kapindho unrated, luwih nggegirisi lan luwih panas tinimbang saka rated. Sapérang adegan sing wis dipedhot ing versi rated dikatonké ing versi iki. Film iki dimot paket DVD sarta ditambahi  nganggo adhégan sing ora katon ing filem.

Ringkesan 
Wiwitané saka Katherine Tramel (Sharon Stone) sing didarani matèni pacangé, sawijiné pengusaha lan mantan penyanyi rock. Detektif Nick Curran (Michael Douglas), njaluk katrangan marang Katrin lan nggolèk sisik melik bab dhèwèké. Amarga pawakané Catherine sing merak ati, Nick banjur dhemen marang dhèwèké. Antarané nalar lan nepsu bentrok ing atine Nick, sawatara kurban-kurban terus nambah.

Deleng uga 
 Basic Instinct 2

Pranala njaba 

Film Amérikah Sarékat taun 1992
Film tentang psikopat
Artikel Wiki Mrebawani II kalamangsa 1
Trilogi ya iku kamanunggalan pamikiran kang diwujudaké ing telung pérangan kang ana sambung-raketé siji lan sijiné. Ing ranah kasusastran, tembung iki ngemu teges karya kang sinambungan isiné ing telung kamanunggalan karya kang ana sambung-raketé lan duwé irah-irahan kang padha. Trilogi uga dicakaké ing donyané indhustri filem, panglipuran télévisi, manajemen organisasi, tata panggulawenthah pamarintah, kaperluan liyané.

Trilogi ing karya kagunan 
Tembung "trilogi" akéhé bakal katon nalika sèri kapisan sawijiné karya sastra ana sambungané, lan sastrawan pèngin neruské ing seri sabanjuré, kanthi tetep njaga irah-irahané liwat tokoh-tokoh ing carita sadurungé. His Dark Materials anggitané Philip Pullman, kang isiné The Golden Compass, The Subtle Knife, lan The Amber Spyglass ya iku conto trilogi karya sastra. Panganggit novèl Amérikah Sarékat, Veronica Roth, uga naté nulis buku trilogi Divergent kanthi sesirah Divergent (2011), Insurgent (2012), lan Allegiant (2013). Sastrawan saka Indonésia, Ahmad Tohari ya naté ngripta buku trilogi kanggo sesirah novèlé, Ronggeng Dukuh Paruk (1982), Lintang Kemukus Dini Hari (1985), lan Jentera Bianglala (1986) kang kasil nglantarake Ahmad Tohari nampani bebungah saka Yayasan Buku Utama taun 1986.

Trilogi Pembangunan 
Tembung Trilogi Pembangunan uga dienggo nalika Soeharto dadi présidèn angka 2 Republik Indonesia. Béda karo trilogi ing ranahé karya sastra, trilogi pembangunan ora kapancang déning anané pamikiran kang urut, nanging awujud telung pokok pikiran kanthi langsung kang awujud wacana pambangunan nasional kang banjur dicakaké déning papréntahan Orde Baru minangka dhasar sajeroné nemtokaké kabijakan pulitik, ékonomi, lan sosial ya kuwi:
 Stabilitas nasional kang dinamis
 Pertumbuhan ékonomi kang dhuwur, lan
 Ngratakaké pembangunan lan kasil-kasilé

Uga delengen 
 Bahasa Indonésia
 Trilogi Pangyasa
 Soeharto

Rujukan 

Bahasa Indonésia
Artikel Wiki Mrebawani II kalamangsa 1
Donnie Cahyadi Sibarani () ya iku penyanyiné grup musik ADA Band saka Indonesia.

Latar wuri 
Donnie Sibaranie sing anggilut agama Kristen iki miwiti lumakuné ing donyané panglipuran minangka penyanyi kafe ing Surabaya. Nalika krungi yèn ADA Band lagi golèk calon penyanyi anyar kanggo ngganti Baim sing nembé waé metu, priya keturunan Batak iki langsung lunga menyang Jakarta saperlu mèlu audisi. Donnie resmi nyawiji karo ADA Band ing album Metamorphosis sing dibabar ing taun 2003.

Sawisé dadi salah sijiné punggawa ADA Band, grup musik iku njumbuhké ciri suarané Donnie sing ora patia nge-rock kaya déné Baim, kanthi njupuk aliran pop semi mellow. Sanadyan ora gampang mbrusak pangilingan pandhemen tumrap Baim sing lumayan raket, nanging alon-alon nyataeé album kapisan, Donnie karo ADA Band, Metamorphosis bisa diarani suksès, kadol punjul 300 èwu keping. ADA Band uga éntuk pangakon awit saka pangaji lan prèstasiné ing tataran musik Indonésia, antarané lumebu nominasi ing Anugerah Musik Indonesia (AMI) 2003 (4 kategori) lan Clear Top 10 Awards 2003 (3 kategori).

Ora mung sadrema kanggo pamanis, alumnus Fakultas Hukum Universitas Airlangga iki uga mbiyantu ngripta lagu-lagu ing ADA Band, antarané "Manusia Bodoh" lan sapérang lagu liyané ing album Heaven of Love.

Ing tanggal 10 Mèi 2014, Donnie bebrayan karo Sonya Prischilia Wattimena, ya iku adhiné paraga sinétron Jonas Rivanno. Sakloroné iki diparingi momongan, Kent Leopold Sibarani.

Pendhidhikan 

 SMA Negeri 14 Surabaya
 Universitas Airlangga, Kutha Surabaya, Sarjana Hukum

Karya 

 Ada Band
 2002 - Metamorphosis
 2003 - Discography
 2005 - Heaven of Love
 2006 - Romantic Rhapsody
 2007 - Cinema Story
 2008 - Harmonious
 2009 - Mystery of Musical
 2011 - Empati
 2013 - Masa Demi Masa

Filem 

 Erau Kota Raja (2015)

Iklan 

 Clothing Line Donnie Sibarani : @inodclothing

Rujukan

Pranala njaba 

 
 Artikel di bintang-indonesia.com

Penyanyi Indonésia
Aktor Indonésia
Artikel Wiki Mrebawani II kalamangsa 1
Kyra Minturn Sedgwick () ya iku salah sijiné paraga filem saka Amérikah Sarékat sing uga nglakoni minangka juru gawé (prodhuser) adicara ing tivi. Piyambaké misuwur amarga maragani Wakil Deputi Brenda Leigh Johnson filem sandiwara kriminal ing stasiyun TNT Channel kanthi judhul The Closer. Sapérang pakaryan filem sing mracayaaké Kyra minangka paraga uga nglantaraké dhèwèkéé nampani pangaji Golden Globe Award taun 2007 lan uga pangaji saka Emmy Award taun 2010.

Latar wuri 
Kyra Minturn Sedgwick lair ing New York City, New York, Amérikah Sarékat, tanggal 19 Agustus 1965. Dhèwèké miwiti lumakuné ing donya panglipuran nalika umurè èsih 16 taun lumantar sinétron télévisi sing sesirah Another World. Ing taun 1988 Kyra Minturn agawé para pamirsa télévisi padha ngalembana nalika dadi juru paraga ing film Lanford Wilson Lemon Sky. Salawasé dasawarsa 1990-an dhèwèké main ing sapérang filem gawéan Hollywood, kalebu Singles (1992), Heart and Souls (1993), Something to Talk About (1995) lan Phenomenon. Kyra Minturn main ing filem sing menangi pangaji Emmy Award taun 1992 sing digawé kanggo télévisi sing sesirah Miss Rose White minangka imigran saka Yahudi sing teka kanggo ngrengkuh katentreman tumrap ètnis asalé. Dhèwèké uga didhapuk ing filem Secondhand Lions lan The Game Plan'. Kyra Minturn uga naté main bareng karo bojoné, Kevin Bacon ing sajeroné filem The Woodsman, taun 2004. Dadi panyulih suara uga naté dilakoni, ya iku tokoh Batwoman ing animasi Batman: Misteri Batwoman. Sedgwick dadi paraga baku ing drama séri télévisi The Closer saka taun 2005 nganti tumeka 2012. Saka drama iki, ing taun 2007 dhèwèké nampani bayaran saorané US $ 300,000 saben épisode. Sasuwéné pamuteran drama sèri kuwi, dhèwèké lumebu nominasi lan uga mimpang ing sapérangan pangaji amarga kaprigelané mragakaké minangka Wakil Deputi Brenda Leigh Johnson. Kyra nampa pangaji saka Golden Globe ing taun 2007 liwat kategori Paraga Wanita Paling Apik, lan nampa pangaji saka Primetime Emmy Award ing taun 2010. Ing taun 2009, Sedgwick nampa anugerah bintang ing Hollywood Walk of Fame. Wondéné The Closer rampung anggoné muter ing télévisi tanggal 13 Agustus 2012, sawisé rampunge mangsa kapitu. Pihak saka TNT mratélakké yèn kaputusan mandhegé sandiwara séri mau nuruti apa sing dikarepké déning Kyra Sedgwick. Ing taun 2015, Sedgwick dadi juru gawé drama séri sing sesirah Proof sing diputer ing TNT.

Karya

Filem

Télévisi

Pangaji

Pranala njaba

Rujukan 

Ingkang maragani Amérika
Artikel Wiki Mrebawani II kalamangsa 1
Basquiat ya iku filem saka Amérikah Sarékat kang digawé taun 1996. Filem iki disutradarani Julian Schnabel, dhedhasar skénario anggitané Julian Schnabel, Lech J. Majewski, lan John Bowe, dijupuk saka lelakon nyata uripé salah sawijiné seniman postmodernist/neo expressionist saka Amérikah Sarékat, Jean-Michel Basquiat, kang nelaténi seni graffiti minangka dhasar ngripta sunggingan kang gayané kolase. Ing filem iki, Jeffrey Wright maragani Basquiat, David Bowie didhapuk dadi Andy Warhol, kanca lan guruné Basquiat. Sing maragani liyané ya kuwi Gary Oldman minangka Schnabel, Michael Wincott minangka pujangga lan kritikus seni Rene Ricard, Dennis Hopper minangka Bruno Bischofberger, Parker Posey minangka kang duwé gladri. Mary Boone, Claire Forlani, Courtney Love, Tatum O'Neal, lan Benicio del Toro didhapuk minangka paraga pambiyantu ing filem iki.

Holman, salah sawijiné panganggit skénario ing filem ya iku naté dadi punggawané grup musik rock The Tubes, kang kapisan ketemu karo Basquiat ing taun 1979 lan nglakoni sinau bebarengan kanthi ngadegaké kelompok eksperimen industrial/elektronika Grey.

Latar wuri 
Filem Basquiat nyritakaké lelakon uripe salah sawijiné juru sungging katurunan kulit ireng saka Amérikah Sarékat kang uripé ora nggenah, rambuté gimbal dikucir munggah. Saben dinané, nalika ésih urip, Basquiat turu sadalan-dalan utawa glandhangan, ndadèkké kerdus minangka omahé. Ing sajeroné kerdus kuwi, Basquiat bisa turu penak lan ngimpi ketemu ibuné kang mènèhi makutha emas. Sing ana sajeroné pikirané ora winatesan, kaya déné kaliaran prilaku seksualé kang nglakoni urip biseksual. Langit, kanggoné Basquiat, ora liya ya sagara kanthi ombak kang gedhé, lan lan dhèwèké ana ing sadhuwure ombak kuwi.

Kiprahé ing donyané seni ora suwé, saka umur 20 taun nganti tumeka umur 27 taun (mung pitung taun), nanging nalika dhèwèké mati taun 1988, pakaryané dadi parembugan ing antarané para juru sungging sadonya, mligi para seniman pos-modernis. Kanggoné Basquiat, kabèh panggonan ya iku srana kang bisa digunakké nyungging lan ngripta. Ora ana siji sunggingané kang diangep rampung. Pakaryan pasunggingané tansah owah gumantung saka pepènginan utawa kaanan panyunggingé. Perkara iki kang dadi prabédan antarané Basquiat karo para panyungging liyané. Pakaryané Basquiat urip bebarengan karo dhèwèké. Ing tangané Basquiat, seni lukis bisa nglumpati watesan papan kanggo nyungging kang ciut.

Ingkang maragani 
 Jeffrey Wright
 David Bowie
 Benicio del Toro
 Gary Oldman
 Michael Wincott
 Claire Forlani
 Dennis Hopper
 Tatum O'Neal
 Courtney Love
 Christopher Walken
 Willem Dafoe
 Parker Posey
 Rene Rivera
 Sam Rockwell
 Rockets Redglare
 Michael Badalucco
 Joseph R. Gannascoli
 Vincent Gallo

Uga delengen 
 Jean-Michel Basquiat

Pranala njaba

Rujukan 

Film Amérikah Sarékat
Film Amérikah Sarékat taun 1996
Film berbahasa Inggris
Artikel Wiki Mrebawani II kalamangsa 1
Careful What You Wish For ya iku filem thriller saka Amérikah Sarékat kang digawé taun 2015. Filem iki disutradarani Elizabeth Allen, dhedhasar saka skénario anggitané Chris Frisina. Sing maragani filem iki antarané Nick Jonas, Isabel Lucas, Graham Rogers, lan Dermot Mulroney.

Ringkesan 
Filem Careful What You Wish For nyritakaké bab Doug Martin (Jonas), sawijiné nonoman kang dhemen marang mangsa panas ing pasisir lan péngin lunga maring Kolombia saperlu neruské pawiyatan. Karo wong tuwané, dhèwèké ngresepi mangsa panas ing pasisir, kalebu kancha cedhaké, Carson, kang terus-terusan ngandhakké marang dhèwèké babagan wadiné wong wadon kang pating sliwer saindhengé. Sawijiné pegawé bank investasi lan bojone kang seksi, Lena (Lucas), teka lan manggon ing omah sangarepé omah wong tuwané Doug.

Doug meneng-meneng ngawasi Lena lan ndadèkké minangka pepénginé amarga Lena mènèhi pratandha kang sarujuk marang pepénginé Doug. Kaanan kuwi dumadi, nalika bojoné Lena mbutuhaké tenaga ahli kanggo ngurus prau layar. Doug kang sinau babagan prau saka éyang kakungé, nampani pagawéan iku. Saka pagawéan iku, dhèwèké bisa nyolong-nyolong ndelengi Lena lan tumindak selingkuh. Sabanjuré, sesambungan asmara antarané Doug Martin karo Lena pedhot nalika ana kadadéan raja pati kang nyalawadi. Cilakané, cubriyané pulisi kaarahakè marang Doug.

Ingkang maragani 
 Nick Jonas
 Isabel Lucas
 Graham Rogers
 Dermot Mulroney

Rujukan 

Film Amérikah Sarékat
Film Amérikah Sarékat taun 2015
Film berbahasa Inggris
Artikel Wiki Mrebawani II kalamangsa 1
Mayor Arh. (Purn.) H. Yoyok Riyo Sudibyo () ya iku Bupati Batang madeg awit tanggal 13 Fèbruari 2012 tekan taun 2017. Bebarengan karo wakilé, Soetadi, dhèwèké dilantik tanggal 13 Fèbruari 2012 déning Gubernur Jawa Tengah, Bibit Waluyo, sawisé mimpang ing Pemilihan Kepala Daerah Kabupatèn Batang sasi Dhésèmber 2011 kanthi ngumpulaké 113.027 suara (40,03 persèn) ngalahaké rong calon liyané, ya iku Susi Iriani-Lafran Panca Putranto (62.397 swara utawa 22,10 persèn), lan Dheddy Irawan-Mujarwo (107.992 swara utawa 37,87 persèn). Yoyok lan Soetadi ngusung visi “Birokrasi Bersih, Ékonomi Bangkit”.

Latar wuri
Yoyok Rio Sudibyo ngrampungaké pawiyatan Akademi Militer ing taun 1994. Sapérang tugas naté diemban ing antarané perwira operasi Detasemen Intel Kodam Jaya, Jakarta taun 2001, Komandan Koramil 03 Tanjung Priok, Jakarta Lor taun 2002, lan Komandan Satgas Badan Intelijen Negara (BIN) laladan Jayawijaya, Papua taun 2004. Nalika didhapuk dadi Danramil 03 Tanjung Priok, Yoyok kalebu Danramil sing paling nom sa-Indonesia.

Ing taun 2006, Yoyok Riyo gawé kaputusan pensiun gasik, lan mungkasi lumakuné ing dhinas militèr. Dhèwèké luwih milih ngemunah usaha garmen sing wis dirintis sadurungé. Pilihané kanggo pensiun ndadèkké perang batin, antarané nutukaké dadi bala utawa mandheg. Nanging pungkasé Yoyok teteg lan ora lila yèn ora ngopèni atusan pegawé sing wis prasetya. Salawasé taun 2006 tumeka 2012, dhèwèké njabat dadi Direktur Utama PT Smile Papua dan PT Papua Maju Sejahtera. Ya ing mangsa kuwi, usaha garmen sing ditelaténi maju saéngga nduwé toko cacahé sewidak ing Papua lan Batang.

Ing Pemilihan Kepala Daerah Kabupatèn Batang 2012, Yoyok wiwitané arep maju minangka calon indhepènden, disengkuyung déning golongan masarakat, wong tani lan para pangemunah yeyasan swadaya masarakat (LSM). Nanging ing wektu-wektu nyedhaki pandhaptaran ing Komisi Pemilihan Umum Daerah (KPUD), partai-partai pulitik mratélakké sengkuyungané, saéngga pasangan Yoyok-Soetadi kacathet minangka calon sing disengkuyung déning Parté Golongan Karya, Parté Amanat Nasional (PAN), Parté Persatuan Pembangunan (PPP), Parté Dhémokrat, lan sapérang partè sing ora duwé kursi ing gedhong dewan.

Pangaji 

 Satya Lencana Kesetiaan VIII,	 2002
 Bung Hatta Anti-Corruption Award (BHACA) 2015
 Bintang Legiun Veteran Republik Indonesia, 2016

Rujukan 

Tokoh dari Batang
Bupati Batang
Tokoh Jawa Tengah
Tokoh Jawa
Artikel Wiki Mrebawani II kalamangsa 1
The Gunman ya iku filem kriminal laga kang digawé déning Anton Capital Entertainment, Canal+, Nostromo Pictures, Silver Pictures, dan TF1 Films Production, kang dibabar ing tanggal 20 Maret 2015. Filem kang disutradarani Pierre Morel, iki diparagakaké déning Sean Penn, Idris Elba, Ray Winstone, Mark Rylance, Jasmine Trinca, Peter Franzén, Javier Bardem, Mark Schardan, Rachel Lascar, lan Jayme Swiftt. The Gunman digawé kanthi ngangkat saka carita ing novèl anggitané Jean-Patrick Manchette sesirah The Prone Gunman, nyritakaké perjuangan salah sawijiné agen rahasia saka bala wadyabala kang mirunggan, jenengé Jim “Twink” Terrier (Sean Penn) minangka ngresiki jenengé saka organisasi ing kono dhèwèké naté nyambut gawé sadurungé.

Latar wuri 
Ing filem The Gunman iki, Sean Penn bener-bener maragakaké kaprigelané bareng Idris Elba lan Javier Bardem. Kajaba iku, dhèwèké uga dadi lawan mainé paraga wanita saka nagara Italia, Jasmine Trinca kang maragakaké minangka pacangané. Wondéné, ing mburi gebèr, ana sutradara rong filem Transporter (2002 dan 2005) lan Taken (2008), Pierre Morel. Critané diwiwiti nalika Jim duwé rencana pensiun saka nyambut gawéné saka salah sawijiné agen rahasia. Jim kang uga ngayahi jejibahan minangka kontraktor militèr, duwé gegayuhan péngin urip ing sajeroné karahayon karo pacangané, Annie (Jasmine Trinca). Nanging gegayuhan kuwi ora ditampa déning organisasiné iku. Malah organisasiné iku meksa Jim ngayahi jejibahan kang  kagolong mbebayani. Tugas anyaré kuwi agawé Jim lunga menyang nagara-nagara Éropah, kanggo ngrampungi gawéané kang pungkasan minangka agen rahasia.

Nanging jebulé organisasi kang ndhawuhi iku malah nyidrani marang dhèwèké lan nyusun rencana ala arep énggal-énggal matèni Jim. Akibaté Jim banjur dioyak-oyak déning mungsuhé. Dhèwèké dipeksa ndrawasi arep ndungkap wadi organisasiné. Nanging, Jim saya kepepet nalika dhèwèké ngadhepi wong-wong kang jebulé wis ngandhakké marang pacangé babagan pagawéan wadi kang sadurungé dilakoni. Apa manèh, Annie banjur di uga disandera déning mungsuh-mungsuhé. Pungkasané, kajaba ngresiki jenengé, Jim uga dipeksa ngadhepi adu témbak kanggo nylametké Annie saka para panyandera, uga nylametaké awaké dhéwé.

Ingkang maragani 
 Sean Penn
 Idris Elba
 Ray Winstone
 Mark Rylance
 Jasmine Trinca
 Peter Franzén
 Javier Bardem
 Mark Schardan
 Rachel Lascar
 Jayme Swiftt

Uga delengen 
 Filem Amérikah Sarékat
 Filem Perancis
 Filem Spanyol

Rujukan 

Film berbahasa Inggris
Film Amérikah Sarékat
Film Amérikah Sarékat taun 2015
Artikel Wiki Mrebawani II kalamangsa 1
Kampak utawa kapak ya iku salah sijining piranti kang wus digunakaké maèwu-èwu taun kanggo minangka, nugel lan nyigar kayu uga dadi gaman ing payudan.
Kampak kang paling wiwitan digawé saka watu kang tipis, wujudé dirèka supaya bisa digegem lan pérangan kang landhep bisa katamanaké ing kayu kanthi gampang. Sabanjuré kampak watu dipasang ing garan kayu mawa tali. Sabanjuré nalika manungsa wis kenal ngolah tembaga, wesi lan prunggu, kampak digawé saka bahan mau lan garan saka kayu mau dipasang kanthi dislobokake ing bolongan kampak. Garan uga bisa digawé saka balung utawa sungu kéwan.

Lumrahé kampak duwé landhepan siji. Nanging uga ana kang duwé landhepan loro. Kampak modhèren lumrahé duwé sesirah saka waja lan garan saka kayu. Saliyané kuwi uga saka plastik lan fiberglas.

Sajarah
Kampak kalebu piranti kang wiwitan kaloka déning manungsa mligi kanggo bebedhag lan nglumpukaké pangan. Saka watu kang bisa kanggo ngremukaké wewijèn, watu kang gèpèng lan nglingir kanyata luwih gampang kena nganggo nugel lan kepara uga kanggo ngrajang. Sabanjuré watu mau diréka supaya duwèni wujud kang kepénak digegem ing tangan. Kampak kang digegem ing tangan iki déning para ahli sujarah diarani kampak genggam, kampak pasagi lan kampak lonjong kang kanthi ndeleng wujud lan bahane para ahli sabanjuré bisa mangertèni kapan barang mau digawé. Conto tinggalan kampak saka jaman prasujarah ing Indonèsia tinemu ing situs purbakala kaya ta ing Sangiran, Trinil lan Wajak. 
Sabanjuré, nalikané manungsa wus kenal cara ngolah wesi lan prunggu, kampak digawé saka wesi lan prunggu kanthi cara dicithak.

Wadung lan pethèl

Wong Jawa duwé kampak kang diarani wadung lan pethèl, ya iku kampak kang kapasang ing sangkal saéngga sesirahé bisa dicopot lan bisa kapasang lurus utawa malang. Wadung duwé ukuran kang gedhé (60–80 cm) lan kagunakaké kanggo ngrubuhaké wit-witan uga kanggo nyigar kayu. Mula dadi pirantiné para blandhong. Déné pethèl ukurané cilik (30 cm) lan cukup dicekel tangan siji. Pigunané kanggo nipisaké kayu/blabak sadurungé dipasah, uga kanggo minangka kayu dhasaran sadurungé dialusaké nganggo tatah. Mula pethèl umum dadi gamané tukang kayu.  
Paraga wayang kulit kang duwé gaman wujud pethèl ya iku Pétruk.

Rujukan 

Artikel Wiki Mrebawani II kalamangsa 1
Kekasihku iku buku geguritan anggitané sastrawan Joko Pinurbo sing dibabar déning Kepustakaan Populer Gramedia ing taun 2004. Buku sing kandelé wolung puluh kaca kanthi ISBN 978-979-9100-14-6, iki kasil nglumantaraké asmané Joko Pinurbo nampani pangaji Kusala Sastra Khatulistiwa lumantar kategori gurit ing taun 2005 bebarengan karo Seno Gumira Ajidarma lumantar anggitané, Kitab Omong Kosong, ing kategori Prosa.

Buku iki isiné geguritan sing ndungkap sesambungan antarané ibu karo anaké. Joko Pinurbo, liwat kaprigelané ngroncé tetembungan sing éndah lan kadhang kala nylenèh, kasil ngajak para pandhemen sastra ing sajeroné sesambungan sing alus lan raket antarané ibu lan anak-anaké. Joko Pinurbo lair ing Pelabuhan Ratu, Sukabumi, Jawa Kulon tanggal 11 Mèi 1962. Taun 1987 dhèwèké ngrampungke pawiyatan ing Jurusan Wiyata Bahasa dan Sastra Indonésia IKIP (saiki Universitas) Sanata Dharma, Yogyakarta. Sabanjure, mulang ing almamateré sinambi mbiyantu kalawarta kabudayan Basis.

Uga delengen 
 Joko Pinurbo
 Seno Gumira Ajidarma
 Kusala Sastra Khatulistiwa

Rujukan 

Sastra Indonésia
Buku sastra
Karya sastra
Artikel Wiki Mrebawani II kalamangsa 1
Surga Sungsang ya iku  novèl anggitané sastrawan Triyanto Triwikromo sing dibabar déning Gramedia Pustaka Utama sasi Maret 2014. Buku sing kandelé 144 kaca kanthi ISBN 978-602-03-329-1, kuwi ngangkat carita babagan urip sing sungsang utawa kuwalik. Panganggit nglebokaké idiom agama Islam ing sajeroné novèl iki, kaya ta Allah, malaékat, swarga, lan syeh, sing didadèkké bumbu saka prakara ing sajeroné novèl.

Latar wuri 
Novèl Surga Sungsang awujud kamanunggalan saka carita sing naté dimot ing koran Kompas, Jawa Pos, Koran Tempo, lan Jurnal Perempuan kanthi anané owah-owahan sesirah ing sawenèh carita. Novèl iki nyritakaké urip sing sungsang utawa kuwalik. Panganggit nglebokaké idiom agama Islam sajeroné novèl kaya ta Allah, malaékat, swarga, lan syeh, sing didadèkké bumbu saka prakara ing novèl Surga Sungsang. Syeh Muso jenengé, dhèwèké dianggep panutan déning bebrayan Ujung Tanjung, nanging dhèwèké dianggep sesat déning seduluré, ya iku Syeh Bintoro. Syeh Muso dudu Nabi Musa, nanging Syeh Muso duwé kadigdayan kaya Nabi Musa. Amarga prakara kuwi sing agawé Syeh Muso dadi panutan déning para bebrayan. Dhèwèké wis ora bisa lumaku sadhuwuré banyu, nanging ing kampung warigaluh kuwi ana bisik-bisik manawa dhèwèké bisa nyigar banyuné sagara nganggo tongkaté. Dhèwèké bisa lumaku ing dhasaré laut lan weruh dhindhing laut sing kabelah minangka blumbang iwak sing gedhé. Uripé nylenèh, kanthi ngangkat tradhisiné wong Jawa kuna ya kuwi nyekar utawa sadrema tilik pasaréan para pepundhèné wong Jawa sing dianggep panutané urip. Kaya déné Syeh Muso, sawisé Syeh Muso tilar donya, bebrayan Ujung Tanjung lan saindhengé ora naté lali nekani pasaréané Syeh Muso. Kuburan kuwi ora naté sepi saka para peziarah, sanadyan pernahé pasarean kuwi kudu angèl golekané, kudu numpak prau lan ngliwati alas, sarta kudu pethukan saakèhé manuk-manuk gagak. Pasaréan iku asring katon sumunar wernané ijo. Nanging ora kabèh wong nganggep adat kaya mangkono kuwi apik lan kudu diuri-uri. Abu Jenar, péngin banget ngrusak saréan kuwi. Kiai Siti —tetuané kampung— lan Kufah ora sarujuk karo niyat ngrusak saréané sesepuhé kuwi. Abu Jenar dianggep kongkonané won kutha kanggo ngrusak pasaréan Syeh Muso saperlu yasa resor.

Uga delengen 
 Triyanto Triwikromo
 Gramedia Pustaka Utama

Rujukan 

Sastra Indonésia
Buku sastra
Karya sastra
Artikel Wiki Mrebawani II kalamangsa 1
Festival Hari Puisi Indonesia ya iku adon-adon ing babagan kasusastran kang dianakaké déning Yayasan Hari Puisi, nggandhèng karo ariwarta Indopos. Adicara iku digagas déning Rida K. Liamsi lan wiwit dicakaké taun 2014, ing Teater Kecil Taman Ismail Marzuki. Telung warna bebungah kang diparingaké ing Festival Hari Puisi Indonesia ya iku buku kumpulan geguritan paling apik, pamaca gefuritan paling apik, lan musikalisasi geguritan paling apik.

Sing Menang 
Ing pungkasan adicara Festival Hari Puisi 2014, dewan juri adon-adon buku kang diayahi déning Sutardji Calzoum Bachri, Abdul Hadi WM, lan Maman S Mahayana milih lima pamenang lan siji panampa bebungah buku puisi. Lima kang menang ya iku D. Zawawi Imron (Air Terisak Membelah Batu), Hasta Indrayana (Piknik Yang Menyenangkan), Iverdixon Tinungki (Matakara), Isbedy Stiawan ZS (Menuju Kota Lama), lan Ni Made Purnama Sari (Bali Borneo). Lan M. Anton Sulistyo liwat bukuné, Belum Dalam Lukamu, didhapuk minangka nampa pangayubya buku geguritan 2014 kang bakal nampa dhuwit 50 yuta rupiah lan piala.

Ing adon-adon maca geguritan, kang menang ya iku Oktavianus Marsheka, Irfan Hakim, lan Harna Silwati. Dewan juriné ya iku Remy Silado, Leon Agusta lan Aspar Paturusi milih telu kang menang saka 26 panyarta kang sadurungé kapilih saka 250 panyarta. Déné musikalisasi geguritan kang disengkuyung déning Komunitas Musikalisasi Puisi milih Bale Art Project minangka juara siji. Juara loro lan teluné, ya iku Grup Sanggar Tudung Pelite lan Vanderwijck 7.

Uga delengen 
 Taman Ismail Marzuki
 Sastra Indonesia

Rujukan 

Penghargaan
Sastra Indonésia
Artikel Wiki Mrebawani II kalamangsa 1
The Interpreter ya iku film Amérikah Sarékat sing digawé taun 2005, disutradarani Sydney Pollack. Para juru paraga sing main ing filem iki ya iku Nicole Kidman, Sean Penn, lan Chaterine Keener. The Interpreter nyritakaké bab sawijiné juru basa sing tuhu seneng tumrap gaweané, nanging tanpa sengaja krungu pawicaran anané rancana matèni présidhèn.

Ringkesan 
Silvia Broome (Nicole Kidman) tuhu nyenengi gawéané minangka juru basa ing Perserikatan Bangsa-Bangsa (PBB), New York, Amérikah Sarékat. Metu saka negarané dhèwèkan, Silvia ngarep-arep bisa ngowahi nasib negarané lumantar diplomasi lan basa. Silvia nyambut gawé minangka juru basa suku Ku, basané wong Matobo. Ing kéné, dadi juru basa ora sadrema ngalihaké basa manca, nanging kudu bisa mangertèni lan ngaturaké basa liya kanthi rikat. Perlu anané panjumbuhan kontèks tumrap basa asli marang basa sing katuju. Untung waé, Silvia katurunan saka suku Ku sing ndadèkaké ora patia kangèlan.

Silvia Broome tanpa sengaja krungu anané rancana matèni présidhèn Matobo, Edmund Zumanie, sing arep rawuh ing kantor Perserikatan Bangsa Bangsa, ing New York. Awit saka kadadéan ora sengaja ngrungokaké pawicaran anané rancana matèni présidhèn, pungkasané dhèwèké didadèkaké inceran, jalaran bisa agawé gagalé rancana kuwi. Rumangsa kaancam, Broome ngirim layang maya marang kancané, Felippe, saperlu mesthèkaké kaanan seduluré ing Matobo. Silvia uga ngomong bab prakara iki marang PBB. Sabanjuré PBB ngirim telik sandhi saperlu nylametaké nyawané. Nanging, Tobin Keller (Sean Penn) sing ditugasi malah cubriya yèn kabèh laporan kuwi digawé-gawé, awit saka latar wuriné Silvia ana sambung-raketé karo samubarang ngenani tlatah kuwi. Keller nganggep Silvia duwé niyat nggolèk kawigatèn lan péngin nggagalaké karawuhané Zuwanie. Silvia sansaya kapojok nalika ana sawijiné foto sing ngatonaké dhèwèké lagi ing orasi. Keller mesthèkaké yèn Silvia kuwi mungsuhé Zuwanie saéngga bisa nggagalaké tekané ing New York.

Uga delengen 
 Film Amérikah Sarékat
 Nicole Kidman
 Sean Penn
 Chaterine Keener

Rujukan

Pranala njaba 
 
 
 
 
 

Film berbahasa Inggris
Film Britania Raya taun 2005
Artikel Wiki Mrebawani II kalamangsa 1
Mustika Naga ya iku sesirah novèl anggitané sastrawan sufi Candra Malik sing dibabar ing taun 2015 déning Penerbit Kepustakaan Populer Gramedia. Buku iki awujud novèl kanthi latar sujarah panyebaran agama Islam ing Pulau Jawa.

Latar wuri 
Mustika Naga anggitané  Candra Malik nyritakaké bab Sarpayatna Taksaka, sawijiné satriya saka bangsa Naga sing tresna marang Tarkeisya Gaganeswara Garudeya, kenya saka bangsa Kaga. Nanging Saka nduwèni maksud: nemu Mustika Naga sing jebulé dumunung ing tangané Keisya. Ing sajeroné pangudi kuwi, Saka malah nggepok-sénggol karo ajaran saka Djawa Sunda. Dhèwèké pracaya, ilangé sang Rama ana sambung-raketé karo piwulang iki. Sabanjuré, Saka mangertèni, sadurungé tekané agama-agama, tlatah iki wis duwé kapitayan, kapracayan marang Gusti Kang Maha Tunggal. Ping telu Syèh Subakir nyuwun idin supaya lumebu, nanging kaping papaté Sabda Palon sarujuk nyilih-nganggo papan panggonan. Jawa disilihaké suwéné limang atus taun, lan saiki limang atus taun wis kelakon.

Uga delengen 
 Sujarah Islam
 Candra Malik

Rujukan 

Sastra Indonésia
Buku sastra
Karya sastra
Sufisme
Artikel Wiki Mrebawani II kalamangsa 1
Sejumlah Perkutut buat Bapak iku buku kumpulan geguritan anggitané Gunawan Maryanto kang dibabar ing taun 2010 déning Omahsore Yogyakarta. Buku kang kandelé patang puluh wolu kaca kanthi ISBN 978-979-19047-9-7, iki nglumantaraké Gunawan Maryanto nampani pangaji Kusala Sastra Khatulistiwa (KSK) kategori geguritan. Ing taun kang padha, pangaji saka KSK uga ditampa déning Linda Christanty ing kategori fiksi (Rahasia Selma) lan Mardiluhung ing kategori geguritan (Buwun).

Latar wuri 
Kumpulan geguritan Sejumlah Perkutut buat Bapak anggitané Gunawan Maryanto dipérang ing telung bab ya kuwi: Kayon Gapuran, Kayon Blumbangan lan Sejumlah Perkutut buat Bapak. Kateluné kalebu ing geguritan panggambaran. Kayon Gapuran lan Kayon Blumbangan iku nggambaraké manèh rong golongan kayon. Kayon ya iku gunungan ing pagelaran wayang ing tlatah Jawa. Rong geguritan kuwi ngupadi utawa njlèntrèhaké bab kayon-kayon liwat tetembungan. Semono uga ing Sejumlah Perkutut buat Bapak. Geguritan dawa iku isiné ana telung puluh pérangan kanthi sesirah siji lan sijiné kang béda, 30 ciri mathi kutut kanggoné wong Jawa. Ciri mathi kurang luwih kaya déné ciri fisik, golongané anggungan (swara), lan uga karakter. Kajaba liwat ciri mathi kutut kanggoné wong Jawa uga ana prabédan dhedhasar katuranggan utawa jagrag awaké. Nanging ing Sejumlah Perkutut buat Bapak mung ngenani saka ciri mathi kutut waé. Liwat ciri mathi wong Jawa ngupadi piyé carané mangertèni kutut kanggoné kauripan pribadi sosialé. Kadhang kala ana kutut kang nekakaké katentreman, lan ana uga kang sewaliké, kepara kacilakan. Ora sithik kutut kang dipracaya kanggoné kang duwé ndadèkaké suksès ing pagawéan. Lan ana uga, kutut kang agawé kang ngopèni bisa ngrengkuh kalungguhan satengahé masarakat. Mbokmenawa para pamaos kaganggu anané sesirah-sesirah kang krasa rada nylenèh ing buku kumpulan geguritan iki, nanging jeneng-jeneng kang wis raket kuwi tetep dinggo jalaran angèl anggoné nggolèk terjemahané. Alesan liyané, amarga wis dadi bakuné jeneng, mula ora prelu susah-susah nggolèk jeneng anyar. Nanging saben jeneng kuwi tansah duwé wigati.

Uga delengen 
 Kusala Sastra Khatulistiwa
 Gunawan Maryanto

Rujukan 

Sastra Indonésia
Karya sastra
Buku sastra
Artikel Wiki Mrebawani II kalamangsa 1
Taman Kiai Langgeng ya iku obyek wisata taman sing dumunung ing Kutha Magelang, Jawa Tengah, diresmekèkaké tanggal 15 September 1987 déning Gubernur Jawa Tengah, H. Ismail. Sadurungé dadi taman, papan panggonan kuwi awujud lahan kritis, pasarean, sawah, lan kebon sing ora ngasilké panènan. Nanging taun 1981 diowahi dadi taman kembang kanthi amba nganti 27,5 hèktar.

Latar wuri 
Panggagas panguwahan lahan kritis dadi taman kembang ya iku Drs. H. Bagus Panuntun. Jeneng "Taman Kiai Langgeng" dijupuk saka salah sawijiné ulama sing uga pejuang, laskaré pahlawan nasional Pangeran Diponegoro nalika gerilya nglawan panjajah Walanda (1825-1830). Lan lokasi iku dipilih jalaran dadi papan dunung saréané Kiai Langgeng sing tumeka saiki ésih dirumat. Obyek wisata iki digulawenthah déning badan usaha perusahaan daerah (Perusda) sing tanggung jawabé langsung marang Pamaréntah Kutha Magelang. Kanthi ngugemi konsèp Sapta Pesona Pariwisata (aman, tertib, bersih, sejuk, indah, ramah, dan kenangan), Taman Kiai Langgeng kasil ndadèkaké salah sawijiné sumber pendapatan asli daerah (PAD). Ing Taman Kiai Langgeng, para pelancong bisa ngrenani sarana kaya ta gelanggang remaja, taman lalu lintas, omah joglo, omah apung, panggung, taman dolanan, arung jeram, bianglala, becak mini, kréta banyu, jet coaster, keréta mini, komidi puter, anjungan dirgantara, lan flying fox.

Koleksi 
Taman Kiai Langgeng duwé sawenèh wit-witan ya iku wit-witan langka sing bisa digunakaké minangka obyek panalitèn antarané cempaka ganda (Mycelia campaca), déwa daru (Eugenia Sp), apel beludru (Diospiros Rabbola), nagasari (Mesua Ferrea), matoa (Pometia Pinata Ireigfost), ruser (Arthocarpus Sp), lan lobi-Lobi (Flacouritia Inermis Roxb). Sawenèh kéwan ing antarané baya, owa, bèbèk, lan manuk uga ana ing taman iki. Semono uga patung-patung dinosaurus ing sawenèh panggon nambah kaéndahan taman.

Uga delengen 
 Kutha Magelang
 Jawa Tengah

Rujukan 

Tempat wisata di Jawa Tengah
Tempat wisata
Artikel Wiki Mrebawani II kalamangsa 1
Prof. Dr. Suminto A. Sayuti () ya iku salah sawijiné seniman saka Indonésia. Jenengé misuwur lumantar sawenèh karyané awujud buku ajar lan sing dimot ing ariwarta lan kalawarta. Suminto ya salah sawijiné guru besar ing Fakultas Basa lan Seni, Program Pascasarjana Universitas Negeri Yogyakarta (UNY).

Latar wuri 
Suminto A. Sayuti lair ing Kabupatèn Purbalingga, Jawa Tengah, tanggal 26 Oktober, 1956. Ing dasawarsa 1970-an nalika nyawiji ing Komunitas Persada Studi Klub Yogyakarta, dhèwèké ora naté absen ing forum-forum wawanrembug sastra lan pagelaran-pagelaran geguritan lan téater. Ing saindhengé seniman Yogyakarta, Suminto misuwur minangka "nom-noman bengal" sing ora naté gelem mandeg sinau bab apa waé. Kiprah lan prosès kreatifé kawiwitan saka kasenengané maca lan nulis awit ésih remaja. Sansaya kesengsem déning donyané kasusastran nalika ngidak tlatah Yogyakarta taun 1974. Rikala nyawiji lumebu ing Komunitas Malioboro, dhèwèké teteg nelateni lan ngrembakaké kasusastran Indonésia. Suminto dipracaya dadi salah sawijiné guru besar ing Fakultas Basa lan Seni, Program Pascasarjana Universitas Negeri Yogyakarta (UNY). Sinambi nguri-uri Masarakat Karawitan Jawa sing naté diyasa, Suminta uga nglairaké karya awujud makalah, diktat, buku, kumpulan geguritan, carita cekak, esai sastra, lsp..

Karya 
 Kumpulan Sajak Malam Tamansari
 Resepsi Sastra
 Intertekstualitas: Pemandu Pengkajian Sastra
 Ensiklopedia Sastra Indonesia
 Evaluasi Teks Sastra (2000, pertalan The Evaluation of Literary Texts karya Rien T. Segers)
 Semerbak Sajak (2000)
 Berkenalan dengan Prosa Fiksi (2000)
 Berkenalan dengan Puisi (Gama Media, 2002)

Pangaji 
 Kedaulatan Rakyat Award, Babagan Kebudayaan (2005)
 Anugerah Sastra Yayasan Sastra Yogyakarta (2014)

Rujukan 

Seniman Indonesia
Sastrawan Indonésia
Artikel Wiki Mrebawani II kalamangsa 1
Haryono Haryoguritno () ya iku salah sawijiné manten ajudan présidhèn kapisan Republik Indonesia, Sukarno ing pungkasan dasawarsa 1960-an. Haryono uga misuwur minangka nimpuna keris sing ngupadi supaya keris Indonesia didhapuk minangka warisan donya marang Organisasi Pendhidhikan, Ilmu Pengetahuan lan Kebudayan Perserikatan Bangsa-Bangsa (UNESCO).

Latar wuri 
Sadurungé ngayahi jejibahan minangka ajudan présidhèn kapisan Republik Indonesia, Sukarno ing pungkasan dasawarsa 1960-an, Haryono Haryoguritno wis dadi pandhemené keris minangka warisan budaya Nuswantara. Saka pandhemenané tumrap keris kuwi, dhèwèké terus nguri-uri lan tansah sinau bab keris lan nglumantaraké asmané minangka ahli keris ing Indonesia. Katresnané marang pusaka kuwi, nuwuhaké pangabektèn awujud buku anggitan sesirah Keris Jawa, Antara Mistik dan Nalar, sawijiné buku kandel sing kepara paling jangkep ngrembug babagan èlmu keris. Buku sing kababar ing taun 2006, iki disusun saka sagung èlmu sing diduwèni Haryono, punjul telung puluh taun sadurungé.

Haryono bebarengan bebrayan ageng pandhemen keris sing naté kabawah, Damartaji (Persaudaraan Penggemar Tosan Aji), ngupadi marang Organisasi Pendidikan, Ilmu Pengetahuan lan Kebudayan Perserikatan Bangsa-Bangsa (UNESCO) supaya keris Indonesia bisa didadèkaké minangka salah sawijiné warisan budaya manungsa sing kudu diuri-uri lan dirawat. Perjuangané ora sia-sia, ing Sidang PBB Paris, 25 November 2005, UNESCO ngukuhaké keris Indonésia minangka salah sawijiné warisan budaya manungsa sing kudu diuri-uri (Oral and Intangible Heritage of Humanity). UNESCO uga ngakoni keris minangka tradhisi Indonésia sing ésih duwé kagunaan sosial ing bebrayan, awujud seni seni unggul Indonesia, duwé falsafah urip, kajaba uga ngandhut mistik.

Karyané 

 Keris Jawa, Antara Mistik dan Nalar (2006)

Uga delengen 

 Damardjati Supadjar

Rujukan 

Budayawan Indonesia
UNESCO
Artikel Wiki Mrebawani II kalamangsa 1